text: Sønderjysk politiker forstår ikke DBU
  06 februar 2013 kl. 10.17
  DBU forlanger, at Superliga-stadions har plads til mindst 10.000. Men det kommer der jo aldrig, siger sønderjysk politiker.
  Sønderjyske og Haderslev kommune er igang med at udvide Haderslev Stadions kapacitet. Det koster over 70 mio.
  Formanden for Udvalget for Kultur og Fritid i Haderslev Kommune, Karl Gunnar Gregersen, forstår ikke DBU's krav om plads til mindst 10.000 tilskuere, når der sjældent kommer mere end 3.000.
  - Det er et spørgsmål om, hvor meget DBU vil genere fodbolden og hvor hårdt, de vil stå på deres krav. I det øjeblik, der står 10.000 mennesker, der vil ind på stadion, er problematikken en anden. Så længe der står 3.000 mand, har vi sådan set rigeligt med plads, siger han til jv.dk.
  Selv når der er brugt over 70 mio. på Haderslev Stadion, er der ikke plads nok ifølge DBU's regler.
  Det ombyggede stadion får kun plads til 7.000, så derfor må Sønderjyske håbe på en dispensation fra DBU.
  